Diari Oficial de la Generalitat Valenciana


Sumari del DOGV 8511, del 22-03-2019 (2019/2832)

RESOLUCIÓ de 13 de març de 2019, de la Direcció General d'Agricultura, Ramaderia i Pesca, relativa a la informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres relatives al projecte Xarxes de distribució per a la modernització de regadius de la Séquia Real del Xúquer sector 1C, terme municipal d'Antella.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8511

Data del DOGV
:   22-03-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/2832


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

RESOLUCIÓ de 13 de març de 2019, de la Direcció General d'Agricultura, Ramaderia i Pesca, relativa a la informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres relatives al projecte Xarxes de distribució per a la modernització de regadius de la Séquia Real del Xúquer sector 1C, terme municipal d'Antella. [2019/2832]  
La Llei 14/2000, de 29 de desembre, de mesures fiscals, administratives i d'ordre social, en el seu article 78 declara d'interés general les obres de millora i modernització de regadius Séquia Real del Xúquer (València), establint al seu torn, que aquestes obres portaran implícites la declaració d'utilitat pública als efectes previstos en els articles 9, 10 i 11 de la Llei de 16 de desembre de 1954, d'expropiació forçosa, i la d'urgència a l'efecte de l'ocupació dels béns afectes a què es refereix l'article 52 de la Llei d'expropiació forçosa.  
Per la seua part, la disposició addicional de la Llei de la Generalitat Valenciana 12/2004, de 27 de desembre, així mateix declara la necessitat d'urgent ocupació dels béns i drets afectats d'expropiació forçosa com a conseqüència de l'execució de les obres declarades d'utilitat pública, compreses en els projectes de modernització dels regadius de la Séquia Real del Xúquer.  
En conseqüència, havent-se aprovat en data 23 de març de 2017 el projecte Xarxes de distribució per a la modernització de regadius de la Séquia Real del Xúquer sector 1C, terme municipal d'Antella, se sotmet a informació pública la relació de béns i drets afectats per la urgent ocupació, únicament als efectes d'esmenar possibles errors que s'haja patit en relacionar els béns i drets afectats per la urgent ocupació (article 56 del Reglament d'expropiació forçosa).  
  
Termini: 15 dies a partir de la publicació del present anunci en el Diari Oficial de la Generalitat Valenciana.  
Alçament d'actes prèvies a l'ocupació dels béns i drets afectats per l'expropiació forçosa.  
Lloc: Ajuntament d'Antella  
Dia 16 d'abril de 2019 Hora 10.30 a 13.30 i de 16.00 a 18.30  
Dia 17 d'abril de 2019 Hora 10.30 a 13.30  
El present assenyalament serà notificat per cèdula als afectats la relació dels quals figura exposada en el tauler d'edictes de l'Ajuntament indicat. A l'efecte d'acreditar la titularitat dels béns i drets afectats, es recomana assistir a l'alçament d'actes prèvies amb els títols de propietat de què disposen.  
Se significa que el present anunci es publica igualment als efectes establits en l'article 44 de la Llei 39/2015, d'1 d'octubre, de procediment administratiu comú, per a les persones interessades que figuren com desconeguts o amb domicili ignorat.  
Informació:  
El projecte objecte de la present informació pública estarà accessible per a la seua consulta en la Direcció General d'Agricultura, Ramaderia i Pesca, Servei de Regadius, c/ de la Democràcia, 77, CA 9 d'Octubre, edifici B2 - P2, 46176 València, en la seu de la Séquia Real del Xúquer, plaça del Correu Vell, núm.6, 46922 València, així com a l'Ajuntament d'Antella.  
  
València, 13 de març de 2019.- El director general d'Agricultura, Ramaderia i Pesca (p. d. R 27.07.2015, de la consellera d'Agricultura, Medi Ambient, Canvi Climàtic i Desenvolupament Rural; DOGV 7582, 30.07.2015): Roger Llanes Ribas.